Тони Морисън
Тони Морисън () е американска писателка.

Нейните романи са известни със своята епична тематика, жив диалог и детайлно развити герои. Най-известни сред тях са „The Bluest Eye“ (1970), „Sula“ (1973), „Песента на Соломон“ („Song of Solomon“, 1977) и „Възлюбена“ („Beloved“, 1987). Тя е автор и на либретото на операта „Margaret Garner“ (2005).

За романа „Възлюбена“ получава наградата „Пулицър“ за художествена литература през 1988 година и Нобелова награда за литература през 1993 г. През 2012 г. е наградена с Президентския медал на свободата.

Биография

Детство и образование 
Тони Морисън е родена на 18 февруари 1931 г. в Лорейн, щата Охайо, с името Клоуи Антъни Уофорд. Тя е второто от четири деца в работническо афроамериканско семейство. Като дете чете много, а сред любимите ѝ автори са Джейн Остин и Лев Толстой. Нейният баща ѝ разказва много народни приказки, които оказват влияние върху по-късните и работи. На дванадесетгодишна възраст тя става католичка и е кръстена с името Антъни, което става основа на по-късния ѝ псевдоним Тони.

През 1949 година Тони Морисън постъпва в Хоуърдовия университет във Вашингтон, където през 1953 година получава бакалавърска степен по англицистика. През 1955 година защитава магистърска степен по англицистика в Университет „Корнел“ с дипломна работа върху самоубийството в произведенията на Уилям Фокнър и Вирджиния Улф.

Преподавателска дейност 

След дипломирането си Тони Морисън става преподавател по англицистика в Тексаския южен университет в Хюстън (1955 – 1957), по-късно се връща като преподавател в Хоуърдовия университет.

Смърт 
Умира на 5 август 2019 г. в Ню Йорк след усложнения от пневмония.

Произведения

Романи 
 The Bluest Eye (1970)
 Sula (1973)
 Song of Solomon (1977) (превод на Мадлена Евгениева)
 Tar Baby (1981) (превод на Любомир Николов)
 Beloved (1987) (превод на Жаклина Хаимова)
 Jazz (1992) (превод на Анна Христова)
 Playing in the Dark (1993)
 Paradise (1999)
 Love (2003)

Пиеси 
 Dreaming Emmet (поставена 1986)

Други 
 The Black Book (1974)
 Remember:The Journey to School Integration (2004)

Бележки

Библиография 
 Катлийн Удуорд, Травмиращ срам: Тони Морисън, телевизионната култура и културната политика на емоциите. – В: Искам шестица! Т. 2. Съст. Амелия Личева и Дария Карапеткова. С., Магистърска програма „Преводач-редактор“, СУ, 2011.

Външни препратки 
 

Писатели магически реалисти
Афроамерикански писатели
Американски романисти
Американски писателки
Афроамерикански феминисти
Принстънски университет
Университет „Корнел“
Нобелови лауреатки
Носители на Нобелова награда за литература
Американски нобелови лауреати
Носители на награда „Пулицър“
Родени в Охайо
Починали в Ню Йорк
Починали от пневмония